చే గువేరా
ఏర్నెస్టో గువేరా, సెలియా డి ల సేర్న వై ల్లోసా మరియు ఏర్నెస్టో గువేరా లించ్ లకు జూన్ 14, 1928 న అర్జెంటీనాలోని రోసారియోలో, ఐదుగురు సంతానంలో పెద్దవాడుగా బాస్క్ మరియు ఐరిష్ మూలాలుగల స్పానిష్ కుటుంబంలో జన్మించారు. అతని తల్లితండ్రుల ఇంటిపేరు వలన, అతని చట్టనామం (ఏర్నెస్టో గువేరా) కొన్నిసార్లు డి ల సేర్న, లేదా లించ్ తో పాటుగా వస్తుంది. "విరామం లేని" చే యొక్క స్వభావానికి సూచనగా, ఆయన తండ్రి "గమనించదగ్గ మొదటి విషయం నా కొడుకు యొక్క నరాలలో ప్రవహించే రక్తం ఐరిష్ తిరుగుబాటు దారులకు చెందినది" అని ప్రకటించారు. చాలా చిన్నవయసులోనే ఏర్నెస్టిటో (అప్పట్లో అలా పిలువబడేవారు) "పేదలతో సంబంధం" ఏర్పరచుకున్నారు. వామపక్షాల పట్ల మొగ్గిన కుటుంబంలో పెరగడం వలన, గువేరా బాలుడిగా ఉన్నప్పుడే విస్తారమైన రాజకీయ సంఘటనలతో పరిచయం పొందారు. ఆయన తండ్రి, స్పానిష్ పౌర యుద్ధంలో రిపబ్లికన్స్ కు బలమైన మద్దతుదారు, పోరాటంలోని అనేకమంది అనుభవజ్ఞులకు తరచుగా గువేరా గృహంలో ఆతిధ్యం ఇస్తూ ఉండేవారు.
చే గువేరా
డిసెంబరు 1964 నాటికి, చే గువేరా ఒక "ప్రపంచస్థాయి విప్లవరాజనీతి వేత్తగా" ఎదిగి క్యూబా బృందానికి నాయకునిగా [[ఐక్యరాజ్యసమితి]]లో ప్రసంగించేందుకు [[న్యూయార్క్]] నగరానికి ప్రయాణమయ్యారు. ఉద్వేగభరితమైన అతని ప్రసంగంలో దక్షిణఆఫ్రికాలో జరుగుతున్న "హింసాత్మక వర్ణవివక్ష విధానం" అదుపుచేయలేని ఐక్యరాజ్యసమితి అశక్తతను విమర్శిస్తూ, "దీనిని అదుపు చేయుటకు ఐక్యరాజ్యసమితి ఏమీ చేయలేదా?" అని ప్రశ్నించాడు. తదుపరి తమ నల్లజాతీయుల పట్ల ఐక్యరాజ్యసమితి వైఖరిని ఖండిస్తూ, ఈ విధంగా చెప్పారు:
తీవ్ర కోపంతో గువేరా "సెకండ్ డిక్లేరేషన్ అఫ్ హవానా"ను వినిపిస్తూ, లాటిన్ అమెరికాను "ఒకే ఈతిబాధల్తో ఉన్న 200 మిలియన్ల సోదరుల కుటుంబం"గా నిర్ణయిస్తూ తన ప్రసంగాన్ని ముగించాడు. ఈ"ఇతిహాసం" ఆకలితో అలమటించే భారతీయుల చేత, భూమిలేని నిరుపేదలచేత, దోచుకోబడుతున్న కార్మికులచేత మరియు పురోగామిశక్తుల చేత రచింపబడుతుందని ప్రకటించారు. గువేరా ప్రకారం, ఈ పోరాటంగతంలో "బలహీనులైన, లొంగిఉండే మంద"గా భావించబడిన "[[సామ్రాజ్యవాదం]]చే హీనంగా చూడబడి మరియు తిరస్కరింపబడిన" సమూహాల మరియు భావాల తిరుగుబాటు." ఈ "మంద'నే, ఇప్పుడు "అమెరికా ఏకస్వామ్య పెట్టుబడిదారీ వ్యవస్థ" తమ"సమాధి తవ్వేవారు"గా భావించి భయభ్రాంతమవుతోందని గువేరా నొక్కిచెప్పారు. ఈ"న్యాయ నిర్ణయాత్మక సమయంలో"నే ఈ"అనామక సమూహాలు" తమ స్వంతచరిత్రను "తమ స్వంతరక్తంతో", "గత 500 సంవత్సరాలుగా అందరిచేత అపహాస్యం పాలవుతున్న తమ హక్కులను" తిరిగి ప్రకటిస్తూలిఖిస్తారని ప్రకటించాడు. ఈ"ఆవేశపుఅల "లాటిన్అమెరికా నేలను తుడిచిపెడుతుందని" మరియు మొదటిసారిగా "చరిత్రగతిని మార్చిన" కార్మికసమూహాలు "తమను ఇంతకాలం మభ్యపెట్టిన సుదీర్ఘదురాగత మత్తును వీడుతున్నారని" చాటిచెపుతూ గువేరా తన ఐక్యరాజ్యసమితి సాధారణఅసెంబ్లీ ఉపన్యాసాన్ని ముగించారు.